હૈદરાબાદ, 12 સપ્ટેમ્બરઃ તેંલગાણા સરકારે ટેનિસ સ્ટાર સાનિયા મિર્ઝાને તાજેતરમાં જ યુએસ ઓપનમાં મિક્સ ડબલનું ટાઇટલ જીતવા બદલ એક કરોડ રૂપિયાના પુરસ્કારથી સન્માનિત કરી છે. મુખ્યમંત્રી કાર્યાલય દ્વારા જણાવવામાં આવ્યા અનુસાર તેલંગણાની બ્રાન્ડ એમ્બેસેડર સાનિયા મિર્ઝાએ મુખ્યમંત્રી કે ચંદ્રશેખર રાવની મુલાકાત લીધી હતી. રાવે તેને ટાઇટલ જીતવા બદલ શુભકામનાઓ આપી હતી કે તે આગામી ચીન ઓપન અને જાપાન ઓપનમાં પણ જીત હાંસલ કરે. નોંધનીય છેકે સાનિયા મિર્ઝા આજે વડાપ્રધાન નરેન્દ્ર મોદીને મળી હતી.